《襟带江湖楼为仲山都宪作》
明代·王鏊

三江东去五湖西，特起高楼枕碧溪。桐里波光天外小，洞庭山色雨中迷。

人怀范蠡舟难及，地压滕王阁尽低。犹有仲淹忧不忘，倚阑无语到乌栖。

作者简介：王鏊（1450—1524）明代名臣、文学家。字济之，号守溪，晚号拙叟，学者称震泽先生，汉族，吴县（今江苏苏州）人。十六岁时国子监诸生即传诵其文，成化十一年进士。授编修，弘治时历侍讲学士，充讲官，擢吏部右侍郎，正德初进户部尚书、文渊阁大学士。博学有识鉴，有《姑苏志》、《震泽集》、《震泽长语》。